Blokkvassdraget
Store norske leksikon,Geografi,Norges geografi,Nordland,Sortland
Blokkvassdraget er et vassdrag på Hinnøya i Sortland kommune, Nordland, med øverste kilde i Snøtindan (996 moh.) i grensetraktene mot Lødingen og mot Kvæfjord i Troms, og med munning i Innerhamn innenfor Blokken i Sortlandsundet.
I vassdraget ligger Øvre Blokkvatnet (Trivatnet) 0,9 km2, 255 moh., Mellom Blokkvatnet (Innervatnet) 1,7 km2, 19 moh. og Nedre Blokkvatnet (Nervatnet) 1,2 km2, ca. 8 moh.Øvre Blokkvatnet er reguleringsmagasin for kraftverkene Djupfjord I (5,1 MW) og Djupfjord II (2,6 MW). Vannet overføres via Beibarnvatnet (260 moh.) og videre til Storvatnet (148 moh.) der vannet nyttes i kraftverkene Djupfjord I og II, se Djupfjordvassdraget. Les mer i Store norske leksikon Hinnøya Sortland